CELEX: C2007/095/14
Language: el
Date: 2007-04-28 00:00:00
Title: Υπόθεση C-391/05: Απόφαση του Δικαστηρίου (τέταρτο τμήμα) της 1ης Μαρτίου 2007 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Jan de Nul NV κατά Hauptzollamt Oldenburg (Ειδικοί φόροι καταναλώσεως — Απαλλαγή από τον φόρο επί των πετρελαιοειδών — Οδηγία 92/81/ΕΟΚ — Έννοια της ναυσιπλοΐας στα κοινοτικά ύδατα )

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/9
            
         Απόφαση του Δικαστηρίου (τέταρτο τμήμα) της 1ης Μαρτίου 2007 [αίτηση του Finanzgericht Hamburg (Γερμανία) για την έκδοση προδικαστικής αποφάσεως] — Jan de Nul NV κατά Hauptzollamt Oldenburg
   (Υπόθεση C-391/05) (1)
   
   (Ειδικοί φόροι καταναλώσεως - Απαλλαγή από τον φόρο επί των πετρελαιοειδών - Οδηγία 92/81/ΕΟΚ - Έννοια της «ναυσιπλοΐας στα κοινοτικά ύδατα»)
   (2007/C 95/14)
   Γλώσσα διαδικασίας: η γερμανική
   Αιτούν δικαστήριο
   Finanzgericht Hamburg
   Διάδικοι στην υπόθεση της κύριας δίκης
   Jan de Nul NV
   κατά
   Hauptzollamt Oldenburg
   Αντικείμενο της υποθέσεως
   Αίτηση για την έκδοση προδικαστικής αποφάσεως — Finanzgericht Hamburg — Ερμηνεία τoυ άρθρoυ 8, παράγραφος 1, στοιχείο γ', πρώτο εδάφιο, της οδηγίας 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (ΕΕ L 316, σ. 12) — Έννοιες των «κοινοτικών υδάτων »και της «ναυσιπλοΐας »— Φορολογία των πετρελαιοειδών που χρησιμοποιεί ως καύσιμο βυθοκόρος που πραγματοποιεί εργασίες καθαρισμού στον ποταμό Έλβα
   Διατακτικό της αποφάσεως
   
               1)
            
            
               Στην έννοια των «κοινοτικών υδάτων», κατά το άρθρο 8, παράγραφος 1, στοιχείο γ', πρώτο εδάφιο, της οδηγίας 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή, όπως τροποποιήθηκε με την οδηγία 94/74/ΕΚ του Συμβουλίου, της 22ας Δεκεμβρίου 1994, περιλαμβάνονται όλα τα ύδατα όπου μπορούν να πλέουν όλα τα ποντοπόρα πλοία, περιλαμβανομένων των πλοίων μεγαλύτερης χωρητικότητας, τα οποία δύνανται να πλέουν σε θαλάσσιες οδούς για εμπορικούς σκοπούς.
            
         
               2)
            
            
               Οι μετακινήσεις βυθοκόρου σκάφους στα πλαίσια της εκτελέσεως εργασιών απορροφήσεως και εναποθέσεως των προερχομένων από τον βυθό υλικών, δηλαδή οι μετακινήσεις που είναι συνυφασμένες με τη βυθοκόρηση, εμπίπτουν στο πεδίο εφαρμογής της έννοιας της «ναυσιπλοΐας», κατά το άρθρο 8, παράγραφος 1, στοιχείο γ', πρώτο εδάφιο, της οδηγίας 92/81, όπως τροποποιήθηκε με την οδηγία 94/74.
            
         
      (1)  ΕΕ C 10 της 14.1.2006.